ΓΡΑΠΤΗ ΕΡΩΤΗΣΗ E-2906/02

υποβολή: Camilo Nogueira Romn (Verts/ALE) προς την Επιτροπή

(16 Οκτωβρίου 2002)

Θέμα: Ο σιδηρόδρομος μεγάλης ταχύτητας που θα συνδέει τη Γαλικία με την Πορτογαλία και με το κέντρο της Ευρώπης μέσω Γαλλίας

Σε ποιο στάδιο ευρίσκονται τα σχέδια και τα έργα του σιδηροδρόμου μεγάλης ταχύτητας που θα συνδέει τις πόλεις της Γαλικίας μεταξύ τους και ολόκληρη τη Γαλικία με τις πορτογαλικές πόλεις Πόρτο και Λισσαβώνα και με το κέντρο της Ευρώπης μέσω τουψιπέδου της Ιβηρικής και της Γαλλίας, σε αυτή τη φάση της περιόδου προγραμματισμού 2000-2006, κατά την οποία θα πρέπει να ολοκληρωθεί το μεγαλύτερο μέρος αυτής της σιδηροδρομικήςποδομής·

Σε τι ύψος ανέρχεται η κοινοτική χρηματοδότηση που διατέθηκε για τα σχέδια αυτά·

Πότε πρόκειται να έχουν ολοκληρωθεί τα διάφορα τμήματα των γραμμών που πρόκειται να κατασκευασθούν·

Συμπληρωματική απάντησητου κ. Barnier εξ ονόματος της Επιτροπής

(23 Απριλίου 2003)

Σύμφωνα με τη σύμβαση πουπεγράφη μεταξύ του ισπανικού Υπουργείου Δημοσίων Έργων (Ministerio de Fomento) και της κυβέρνησης της Γαλικίας (Xunta de Galicia), οι σιδηροδρομικές γραμμές μεγάλης ταχύτητας που θα αφορούν τη Γαλικία είναι: Vigo-Ourense, Ourense-Monforte-Lugo, Lugo-A Corua, Ponferrada-Monforte, Madrid-Ourense (Zamora-A Corua), Ourense-Santiago (Zamora-A Corua) και Άξονας Ατλαντικού (Redondela-A Corua).

Οι ισπανικές αρχές ενημέρωσαν την Επιτροπή σχετικά με την εκπόνηση μελέτης για τη σιδηροδρομική γραμμή Μαδρίτης — Ourense. Όσον αφορά τη γραμμή Ourense — Santiago, έχει ολοκληρωθεί η φάση ενημέρωσης του κοινού και έχει γίνει η δήλωση περιβαλλοντικών επιπτώσεων. Όσον αφορά τον Άξονα του Ατλαντικού, η δήλωση περιβαλλοντικών επιπτώσεων για τη γραμμή Redondela — A Corua έχει ήδη ολοκληρωθεί.

Όσον αφορά ενδεχόμενη κοινοτική συγχρηματοδότηση ορισμένων εκ των έργων αυτών, οι ισπανικές αρχές κοινοποίησαν στην Επιτροπή κατάλογο των έργων που έχουν ήδη λάβει χρηματοδότηση από το ΕΤΠΑ (το συνολικό κόστος είναι κατά προσέγγιση και ενδέχεται να παρουσιάσει διακυμάνσεις· η στήριξη του ΕΤΠΑ περιλαμβάνει τα πιστοποιημένα ποσά στις 13 Μαρτίου 2003 από τον τελικό δικαιούχο):

- Oroso — Ordes (γραμμή Zamora — A Corua). Συνολικό κόστος: 12,5 εκατ. ευρώ· στήριξη του ΕΤΠΑ: 3,8 εκατ. ευρώ.

- Santiago — Berdia (γραμμή Zamora — A Corua). Συνολικό κόστος: 16,7 εκατ. ευρώ· στήριξη του ΕΤΠΑ: 4,1 εκατ. ευρώ.

- Osebe — Santiago (γραμμή Zamora — A Corua). Συνολικό κόστος: 38,6 εκατ. ευρώ· στήριξη του ΕΤΠΑ: 2,75 εκατ. ευρώ.

- Gare de San Cristbal — A Corua (γραμμή Zamora — A Corua). Συνολικό κόστος: 9,2 εκατ. ευρώ· στήριξη του ΕΤΠΑ: 2,51 εκατ. ευρώ.

- Τεχνική βοήθεια της μελέτης σχετικά με την προσαρμογή της γραμμής Ferrol — Tuy (Άξονας Ατλαντικού) Συνολικό κόστος: 153 258 ευρώ· στήριξη του ΕΤΠΑ: 39 000 ευρώ.

Όλα αυτά τα έργα περιλαμβάνονται στο μέτρο 6.3 του ολοκληρωμένου επιχειρησιακού προγράμματος Galicia 2000-2006.

Ως συμπλήρωμα των έργων αυτών, τα οποία έχουν ήδη τύχει κοινοτικής συγχρηματοδότησης, οι ισπανικές αρχές ενημέρωσαν την Επιτροπή σχετικά με τη βούλησή τους ναποβάλουν στο εγγύς μέλλον για έγκριση στην Επιτροπή τα ακόλουθα μεγάλα έργα (το συνολικό κόστος είναι κατ'εκτίμηση και ενδέχεται ναπάρξουν διακυμάνσεις):

- Santiago — Oroso (γραμμή Zamora — A Corua). Συνολικό κόστος: άνω των 50 εκατ. ευρώ.

- Variante de Portas. Συνολικό κόστος: 70 εκατ. ευρώ.

- Variante de Ordes. Συνολικό κόστος: 50 εκατ. ευρώ.

- Variante de Bregua. Συνολικό κόστος: 57 εκατ. ευρώ.